JUTASI őrmester
Benedekhegyi kŐrjárata
A Szent Benedek-hegy  megújulásáért

25 km 25 km 25 km 25 km 25 km 25 km 25 km

Kétezerhat május huszonhetedikén

Szent Benedekhegy – Várhegy - Óváros tér – Sörház-lépcső –Árva utca – Panoráma terasz -
Giricses lépcső - Aranyosvölgy – Jutas-puszta – Nagymező – Jutasi repülőtér romjai - Murvabánya – Cholnoky kilátó - Csatárhegyi kápolna –- Tekeres-völgy – Ördögszikla – Laczkó forrás – Kiskuti csárda - Vidámpark – Jezsuita templom – Patak tér – Margit-romok


Indulás: 
8.00-10.00. Benedekhegy-feljáró. Biciklivel 9.00 – 10.00 között ugyanott. Katonazene hangjaira regisztrálhatunk. Az indulási körzet önkormányzati képviselője köszönti az indulókat és útravalóul meghallgathatjuk 8.00-kor a Jutasi tiszthelyettes-képző iskola igaz történetét 

Nevezési díj: felnőtteknek 700 Ft, 14 éven aluliaknak 500 Ft, ami magában foglalja a részletes térképet színes képekkel a látnivalókról. 

A túrázókat csoki, tea, virsli várja az ellenőrző pontokon. A célba érkezők kitűzőt és oklevelet kapnak, valamint egy belépőt a másnapi Veszprémvölgyi Hangoló előadásra.


Célban:
17.30-kor:korabeli katonazene, a célba érkezők képviselői köszöntése, a Jutasi Altisztképző Iskola egykori kiképzőtisztjének visszaemlékezése, beszélgetés az akkori veszprémi életről. Az indulók és szervezők kötetlen beszélgetése a nap élményeiről.

Társrendezvény: május 28.-án, vasárnap 11.00: Veszprémvölgyi Hangoló a reménybeli hangversenyteremre a felújítás alatt álló jezsuita templomban. Kiállítás és ismertető a szomszédos kolostor-együttes régészeti feltárásáról, a templom hangversenyteremmé alakításának terveiről. Ismertető előadás a görög apácakolostor történelmi és kulturális jelentőségéről. Veszprémi zenei együttesek közreműködésével felhangoljuk az elhagyatott termet...

Szállás:
Korlátozott számban kollégiumi szállás igényelhető 1300+300 IFA Ft árban

Előjelentkezés:
május 20.-ig e-mailben a kracz@sednet.hu címen. Szállásfoglalás ugyanitt. 
Ezzel a túrával többet szeretnénk nyújtani, mint egy egyszerű teljesítménytúra. Ez egy időutazás Veszprém múltjába. Egyrészt szeretnénk Veszprém elfeledett, de nagyon jellegzetes részleteivel megismertetni mindazokat, akik városunkban élnek vagy csak látogatóba jönnek, hogy olyan képpel gazdagodjanak, amit csak itt, Veszprémben láthatnak. Másrészt élettel szeretnénk megtölteni ezeket a helyeket, amikor olyan személyek bélyegeznek az ellenőrző pontokon, akik ismerik a helyszínt, közük van hozzá, és szívesen válaszolnak a túrázók kérdéseire. Harmadrészt a túra egymásra épülő változatos szakaszaival, a fárasztókat is beleértve, együttesen olyan felejthetetlen közös élményt nyújt, amely elmélyíti a Veszprémhez való kötődést.

Ezt az élményt a túra során további meglepetésekkel kívánjuk fokozni. Többek között „Jutasi őrmester” homályba vesző alakja is megvilágosodik, de legalábbis tartalommal töltődik fel…


Szervezők:
Hét Domb Egyesület, Szt. István Cursillós Csoport, Bakony Természetbarát Egyesület, Balaton-Bakony Bakancsos Turizmusért Alapítvány, MATASZ Veszprém Megyei Szervezete, Veszprém MJV Önkormányzata
Mindenkit szeretettel várunk és jó gyaloglást/biciklizést  kívánunk!

A helyszín megközelítése:

 Buszpályaudvarról a 9 emeletes ház felöli oldalról a 13.sz. helyi járattal a Patak tér megállóig.(indul minden óra 40 perckor ebből a megállóból
Gyalog: A Csaplár János utcán át a Szabadság tér és az Óváros téren át a Vár irányába, onnan a Bazilika melletti lépcsősoron a Benedekhegyre.

Vasútállomásról be kell utazni a város felé induló 4.sz. busszal ( indul minden óra 10 és 40 perckor) az autóbusz pályaudvarig , innen a fenti gyalogos útvonalon .Parkolási lehetőség: Cserhát, Óváros tér,  Patak tér, a Benedekhegy alatt, vagy az Úrkút utcában. 

További információ:

Rácz Katalin E-mail: kracz@sednet.hu Tel: (30)377-8051  Jákói Bernadett Tel: (30) 322-1848


